เด็ก9-10เดือนควรกินอาหารปริมาณเท่าไหร่
ควรขึ้นอยู่กับความต้องการของเด็กแต่ละคน เด็กส่วนใหญ่จะปรับตัวเข้ากับผู้ใหญ่ได้ ถ้าคุณแม่ไม่ได้บังคับให้เด็กกินของที่ไม่ชอบเอามากๆ แล้ว เด็กจะยอมกินโดยดี เพราะฉะนั้น คุณแม่ไม่ต้องทำอาหารเสริมให้เด็กเป็นพิเศษ แบ่งเอาอาหารของผู้ใหญ่ได้เด็กกินก็ได้ ไม่ต้องห่วงว่าเด็กจะกลายเป็นคนเลือกอาหาร หรือเป็นอุปสรรคต่อการเจริญเติบโต ถ้าอาหารที่ให้นั้นมีทั้งแป้งและผัก เนื้อหรือถั่วครบถ้วน เรื่องที่ว่าควรจะให้เด็กวัยนี้ได้รับอาหารเสริมวันละ 2 มื้อหรือ 3 มื้อ นั้น ก็แล้วแต่ความต้องการของเด็ก ถ้าเด็กกินข้าวหมดภายใน 10-15 นาที จะให้วันละ 3 มื้อก็ได้ แต่ถ้าป้อนข้าวมื้อหนึ่งใช้เวลาเกือบถึงชั่วโมง ขืนให้วันละ 3 มื้อ เด็กจะไม่มีเวลาออกไปเล่นนอกบ้าน เพราะฉะนั้นควรคิดถึงเวลาที่เด็กจะได้เล่นข้างนอกอย่างน้อยเช้าเย็นช่วงละ 1-1 12 ชั่วโมงเป็นหลัก เวลาที่เหลือให้เป็นเวลานอนและเวลาให้อาหารตามความเหมาะสมของเด็กแต่ละคน ถ้าปฏิบัติตามข้างต้นแล้วส่วนใหญ่ในวัยนี้ เด็กจะได้ขนมปังหรือก๋วยเตี๋ยวหนึ่งมือ และข้าวต้มอีกหนึ่งมื้อ สำหรับเด็กที่ไม่ชอบของเละๆ อย่างข้าวต้ม วันหนึ่งๆ อาจจะกินข้าวสวยนิ่มๆ เพียงมื้อเดียวก็ไม่เป็นไร ขอให้เด็กได้รับนมอย่างเพียงพอเป็นใช้ได้ ขนมสำหรับเด็กระยะนี้มีมากมายหลายอย่าง ขนมปังกรอบ ซาลาเปา ขนมฝรั่ง แพนเค้ก คัสตาร์ด ขนมกล้วย ขนมตาล และขนมไทยๆ หลายอย่างที่เด็กกินได้ ขอให้สะอาดและรสอ่อนไม่หวานจัด
1.กุมารเวชศาสตร์ (กุมารเวชศาสตร์) - Pediatrics